F. Schubert: A pisztráng

|  |
| --- |
| **Az óra nevelési céljai:** **•** Esztétikai nevelés és műelemzési készség fejlesztése a zenehallgatás során.• A zene és egyéb társművészetek kapcsolatára és szépségére való nevelés.• Infokommunikációs eszközök felhasználásának és kiválasztásának lehetőségei az életkori sajátosságok figyelembe vételével.• Pozitív emberi tulajdonságok kiemelése a dal szövege alapján.• A zene és a természet kapcsolatának kiemelése a zenetörténeti korszak segítségével. |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/****Módszer** | **Tananyagok/****Eszközök** | **Megjegyzések** |
| 2 perc | **Szervezési feladatok**Jelentés | Felszerelés előkészítéseHetesek jelentése | Eszközök előkészítése, notebook, kivetítő beállítása (zenék, képek megnyitása) | Frontális osztálymunkaEgyéni munka | Digitális táblaTanári notebookInternetProjektor |  |
| 2 perc | **Énekes köszönés**Az új anyag nehéz dallamfordulatának előkészítése: d’-fi intonálásaSzolmizációs készségfejlesztésBelső hallás fejlesztéseIntonációs készség fejlesztése | A tanulók visszaéneklik szöveggel, majd la-lázva a köszönő dallamot.Daléneklés szolmizálva | Tanár bemutatja a köszönő dallamot.*Énekeljük együtt!**- Lalázzuk! (dallam mutatása térben)**- Ha dó hanggal kezdjük, hogyan szolmizálnád el ezt a dallamot?**- Szolmizáljuk kézjellel, közösen!* | Frontális osztálymunkaEgyéni munka | Kézjel | köszönő dallam.jpeg |
| 3 perc | **Zenetörténeti ismétlés**Eddig tanult ismeretek felelevenítése: barokk zeneszerzők, bécsi klasszikus zeneszerzők | A diákok összepárosítják a zeneszerzők képeit azzal a korszakkal, amelyben alkottak. | Ismerteti a feladatot, kihívja a tanulókat az interaktív táblához.*- A táblán zeneszerzőkről láthattok elszórva képeket. Kik ők és melyik korszakban alkottak?* | Egyéni munka | Digitális tábla, Learning Apps feladat  | <https://learningapps.org/display?v=psxkfs08a18>  |
| 2 perc | Meglévő ismeretek felelevenítése, alkalmazása: dal | A tanulók válaszolnak a tanár által feltett kérdésre. | Dal műfajának ismétlése*- Ének-zenei tanulmányaitok során találkoztatok már egy olyan műfajjal, amely meghatározása bármilyen, szöveggel énekelt dallamra vonatkozik, elsősorban irodalmi értékű vers megzenésítése, amelyben az énekszólam és a zongorakíséret zeneileg egyenrangú. Melyik műfajra gondoltam?* | Egyéni munka | Tanári kérdés |  |
| 4 perc | DalfelismerésfeladatmegoldásDaléneklés szöveggelA kéttagú forma ismétlése, formatani ismeretek alkalmazása | A diákok kiválasztják a dalt a felsorolt három elem közül.A tanulók közösen, tanári zongorakísérettel eléneklik 2 versszakkal a dalt.Formailag elemzik a dalt. | Tanári közlés:*- Nézz a táblára! Válaszd ki a három felsorolt cím közül, hogy melyik dal!**1. A tarisznyás fiú dala**2. Erdő, erdő, erdő**3. Megrakják a tüzet*Kérdés:- *Ki a zeneszerző?**- Énekeljük el a dalt szöveggel, tanári zongorakísérettel! Nézz a táblára, kivetítem a dal kottáját!*- *Határozzuk meg a dal formáját!* | Egyéni válaszFrontális osztálymunkaEgyéni válasz | Tábla, krétaZongora, kivetítő | Beethoven-mormota.jpeg |
| 3 perc | Dalfelismerés jellemző szövegrészleteiből | A diákok felismerik a tanár által közölt szavakból a tanult műdalt.Daléneklés szöveggelDaléneklés szöveggel, stafétával. | Tanári közlés:*- Melyik dalra gondoltam, ha a következő szavak jutnak eszembe: ébred, várlak, rózsa, vágyva?**- Énekeljük el közösen a dalt, szöveggel.**- Másodszorra padsoronként váltakozva, stafétaénekléssel!* | Egyéni válasz, Frontális osztálymunka, Csoportmunka |  | Mozart\_vágyódas a tavasz után.png |
| 5 perc | MotivációA kommunikációs készség fejlesztéseSzemléltetés: földrajzi ismeretek bővítéseSzemléltetés: szivárványos pisztráng mozgásaCélkitűzés | A diákok válaszolnak a tanár kérdéseire, személyes élményeiket megosztják egymással.Közösen megnézik a digitális táblára kivetített pár másodperces videót a pisztráng mozgásáról. | Irányított beszélgetés, tanári kérdések segítségével*- Ki szokott horgászni?**- Ki ismeri a pisztrángot?**- Magyarországon, ki tudja, hogy hol találhatunk Pisztrángot? (Szilvásvárad)* *Nézzetek a táblára!***-** *Nézzünk meg egy videót a hal mozgásáról!*- *A mai órán egy Schubert dalt fogunk megtanulni. A dal címe: A pisztráng. Különös története van ennek a dalnak és ebben képzeljétek el még a szekszárdi bor is szerephez jut. Alig félóra alatt született meg ez a remekmű egy baráti összejövetelen, ahol a vendéglátó gazda szekszárdi bort kínált az egybegyűlteknek. Schubert egy idő után félrevonult, ugyanis igen élénken foglalkoztatta Schubart nevű költőtársának verse, a Pisztráng.* | Frontális osztálymunka, egyéni válaszok | Notebook, kivetítő, képekvideó | Bükk.jpegFátyol vízesés.jpegsült pisztráng.jpegSzilvásvárad-Pisztrángos tó.jpeg<https://www.youtube.com/watch?v=DKcynksaUmU> 2018.10.02. |
| 10 perc | Daltanítás hallás utánTanári bemutatásFormai megfigyelés:sorMegfigyelés: ütemmutató, felütésRitmus készségfejlesztés: ritmusképletek, ritmusértéket megfigyeléseDaléneklés szöveggelSorkapcsolások (1-2)Daléneklés szövegel, sorkapcsolás (1-2)Hajlítás alkalmazásaIntonációs javításSorok kapcsolása (1-2-3)Daléneklés szöveggelMegfigyelés: tiszta kvintSorok kapcsolása (4-5, 3-4-5)Daléneklés szöveggelGondolkodási képesség fejlesztése, anyanyelvi kompetenciaDaléneklés szöveggelGyakorlásDaléneklés szöveggel | A tanulók meghallgatják a dalt és megfigyelik, hogy miről szól.A tanulók megfigyelik a tanári bemutatás során, hogy hány sorból áll a dal.A tanulók megfigyelik a tanári bemutatás során, hogy mi lehet az ütemmutató, illetve hogy hangsúlyos vagy hangsúlytalan helyen kezdődik a dal.A tanulók megfigyelik az eddig tanult ritmusértékeket, ritmusképleteket a dalban.A tanulók a tanári éneklés után eléneklik szöveggel az első majd a második sort. Megfigyelik a két sor kapcsolódását.A tanulók eléneklik a harmadik sort, majd összekapcsolják az eddig tanultakkal.A tanulók eléneklik az utolsó két sort, majd összekapcsolják az előzőekkel.A tanulók eléneklik a dalt.A tanulók elolvassák a dal második és harmadik versszakát és válaszolnak a tanári kérdésekre.A tanulók önállóan, tanári segítség nélkül eléneklik a dalt. | *- Hallgassátok meg ezt a dalt! Figyeljétek meg, hogy miről szól, mi történik a dalban!**- Eléneklem még egyszer. Figyeld meg, hogy hány sorból áll és hogy voltak-e benne hasonló sorok! (öt, igen voltak hasonló sorok, az első a másodikhoz, a negyedik az ötödikhez)**- Szerintetek miért öt soros ez a dal? (utolsó sorban megismétlődik a szöveg, a dallam variálva van)**- Újra éneklem, mi lehet az ütemmutató? (2/4)**- Milyen ütemegységgel kezdődik?**(Hangsúlyos vagy hangsúlytalan helyen kezdtem a dalt? Eléneklem az első sort újra. (hangsúlytalan)**- Tehát milyen ütemegységgel indul a dal? (felütéssel)**- Utoljára éneklem el, milyen ritmusokat, ritmusképleteket találunk a dalban? Fiúk figyeljék meg, hogy melyik szövegrésznél találhatunk ritmusképleteket! (útja, messze)**- Tanuljuk meg a dalt! Mutatom az első sorát, melyik szó előtt hallasz nagy ugrást, milyen hangköz lehet? (T4 az első két szótagnál, T5 útja-völgy)**Énekeld utánam!**- Mutatom a második sort, ismételd meg!**- Kapcsoljuk össze a két sort! Miért lesz egyszerű a kapcsolás? (ugyanazon a hangon folytatódik, t1)**- Mutatom a harmadik sort, énekeld utánam! Melyik szótagokat hajlítom? (szé-pen, ül-tem)**- Esetleg kapcsolás. (1-2-3)**- Motívumokra bontás nehézségek esetén.**- Énekeljük el elölről!**- Mutatom a negyedik sort, hol hallasz benne tiszta kvintet? (messze csillogott szavaknál) Ismételd meg, amit énekeltem!**- Mutatom az utolsó sort, ismételd utánam! Kapcsoljuk össze a negyedik sorral!**- Kapcsoljuk össze az utolsó két sort a 3. sorral!**- Énekeljük el elölről!**Nyissuk ki a könyvet!**Olvasd el magadban a 2. és a 3. versszakot, majd énekeljük el! Szerintetek valóban a halról szól ez a dal? Milyen közmondás jut eszetekbe? Hogyan, milyen módszerrel fogja ki a halat?**- Szeretném meghallgatni, hogy mennyire ügyesek vagytok, énekeljétek el nélkülem!**- Ügyeljetek arra, hogy a felütés után az ütem első szótagja hangsúlyos legyen!**- Ki szeretné egyedül elénekelni?* | Frontális osztálymunka, egyéni válaszokFrontális osztálymunka, egyéni válaszokFrontális osztálymunka, egyéni válaszokFrontális osztálymunka, egyéni válaszokTanár, frontális osztálymunkaTanár, frontális osztálymunka.Frontális osztálymunka, egyéni válaszokFrontális osztálymunkaEgyéni válaszFrontális osztálymunkaEgyéni válaszokFrontális osztálymunkaEgyéni munka | Tanári bemutatás mindhárom versszakkalTanári bemutatás az első versszakkalTankönyv, kotta | A daltanítás során folyamatosan javítani kell az intonációs illetve hanghibákat.A felszólítások során ügyeljünk arra, hogy minden tanulót motiváljunk a közös munkavégzésre. |
| 10 perc | **Zenehallgatás: Pisztráng-ötös**Kreativitásra nevelés: zongoraötös hangszereiIsmétlés, rendszerezés: variáció, témaZenehallgatási készségfejlesztés: variációk, dallami változások megfigyelése | A tanulók meghallgatják a mű keletkezésének történetét.A tanulók kitalálják a zongoraötös hangszereit.Tanulók felelevenítik ismereteiket a variációról.A tanulók meghallgatják az A-dúr zongoraötös IV. variációs tételét és megfigyelik a variációk hangszereit.A tanulók leellenőrzik megoldásukat a digitális tábla segítségével. | Tanári közlés, kép kivetítése:*A zeneszerző gyakran vett részt a felső-ausztriai Steyrben egy muzsikus barátja, Paumgartner zenés esti összejövetelin.* *Egy alkalommal, a Pisztráng című dal bemutatása után felkérést kapott a vendéglátótól, hogy írjon egy olyan zongoraötöst, amelyben az elhangzott művet dolgozza fel. Így született meg 1819-ben a Pisztráng-ötös, azaz A-dúr zongoraötös.**- Ha ti zeneszerzők lennétek, milyen hangszereket társítanátok a zongorához?*(*hegedű, brácsa, cselló, bőgő, nem vonósnégyes*)*- A mű negyedik tételében a pisztrángdallam témájának variációi szólalnak meg, ezért szokták a művet Pisztrángötösnek nevezni.**- Ki tudná megmondani, hogy mit jelent az, hogy téma?* *- Mit jelent az a zenei szakkifejezés, hogy variáció?**(adott zenei téma megváltoztatása (dallam, harmónia, hangnem, ritmus), átalakítása olyan módon, hogy az eredeti zenei anyag felismerhető maradjon.)**- Hallgassuk meg tehát az A-dúr zongoraötös IV. variációs tételét! A kiosztott lapon találtok egy feladatot. Figyeljétek meg a IV. tétel variációinak hangszereit valamint azt is, hogy a dallamban történik-e valami változás a variációk során! A témát a hegedű mutatja be.**- Ellenőrizzük a megoldásunkat digitális táblán!* | Frontális osztálymunkaEgyéni munkaTanári kérdés, egyéni válaszok | Notebook, kivetítő, képNotebook, kivetítő, képLap, tollNotebook, hanganyag, kivetítőLearningApps feladat megoldása | Steyr.jpegZongoraötös.jpeg<https://www.youtube.com/watch?v=wlxVTpEyMEw> 2018.10.02.zenehallgatási feladat.doc<https://learningapps.org/display?v=pvd6epzmc18>  |
| 2 perc | Házi feladat kitűzése | A tanulók felírják a füzetbe a házi feladatot. | *- Tanuljátok meg a dalt két versszakkal kotta nélkül!* *- Rajzos kedvű tanulók készíthetnek rajzot a dalról!**- Keressetek az interneten dalhoz kapcsolódó feldolgozásokat!* |  | Füzet, ceruza |  |
| 2 perc | Órai munka értékelése | A tanulók meghallgatják a tanár értékelő szavait. | A pedagógus szóban értékeli az osztály munkáját. | Frontális osztálymunka |  | Fontos, hogy minden gyermek véleményét meghallgassuk. |